Buat 1 alinea dalam bahasa Betawi dengan unsur argumentatif.

Tèlèskop Antariksa James Webb ngêrilis poto-poto terbaru planèt Nèptunus. Instrumèn inpramèrah padè tèlèskop ntu nyorotin bêrbagè élêmén sêcarè rinci di sêkêliling Nèptunus nyang luput dari pêmantauan wahanè Voyager 2 padè 1989 silam. Élêmén-élêmén ntu nyakup cincin-cincin amè kumpulan dêbu di sêkêliling Nèptunus. Parè èlmuwan jugè têrtarik olèh bêragêm struktur awan nyang bisè ngasih pêtunjuk baru têntang atmospèr planèt ntu. Sêlaèn nyorotin planèt Nèptunus ntu dèwèk, Tèlèskop Antariksa James Webb jugè ngamatin tujuh dari 14 bulan nyang ngitêrin Nèptunus. Dari sêmuè bulan ntu, nyang paling signipikan adalah Triton karna pênampilannyè kayak bintang wayah dipotrèt. Soalnyè, pênampakan Nèptunus ngêjadi gelap dalêm pêngamatan tèlèskop lantaran nyêrêp mètana padè gêlombang inpramèrah, sêdêngkan Triton ngêmantulin 70% sinar matèari padè pêrmukèan ès sêhinggè tampil amat têrang.